section_heading: Prva generacija
paragraph_text: Unatoč bogatijoj serijskoj opremi u odnosu na glavne konkurente poput BMW-a serije 3 i Mercedesa C-klase te poznatoj pouzdanosti Lexusovih vozila, Lexus IS, a naročito njegova karavanska inačica, nije postigao značajnije prodajne rezultate na europskom tržištu. U SAD-u je 2001. doduše bilo prodano 22.486 primjeraka, ali je do 2004. prodaja pala na manje od 10.000 primjeraka.